אליעזר חולם על מילים חדשות כאלו שמעולם לא נאמרו כאלו שיבטאו את מחשבותיו  הכי כמוסות אליעזר מחפש לחבר לו הברות. המכון לחקר המילים מנסה למצוא פירוש מתאים ל"אהבה" אליעזר, התכוון לערגה, לתשוקה אל הנפש ובמכון מציצים אל שדי המתמחה ללשון בעודה מתכופפת מכופפת אל פיה הענוג. אליעזר חולם על מילים חדשות כאלו שיבטאו רגשות מעורפלים שיבטאו גם תשוקה, גם סלידה שיבטאו את הכיעור המושלם. פטמותיה של המתמחה דוקרות את פיקותיו של הדוקטור ללשון עברית הוא מתבטא מאוד יפה רק ביטוייו מכוערים. אליעזר חולם על מילים חדשות צף באקווריום במכון ובינתיים בן יהודה מתהפך בקברו אלוהים, מה עשינו עם חזונו.